Þetta skjal inniheldur samþykktar lyfjaupplýsingar fyrir LIVTENCITY, þar sem breytingar frá fyrra ferli sem hafa áhrif á lyfjaupplýsingarnar (EMEA/H/C/005787/II/0008) eru auðkenndar.

Nánari upplýsingar er að finna á vefsíðu Lyfjastofnunar Evrópu: https://www.ema.europa.eu/en/medicines/human/EPAR/livtencity





















VIÐAUKI I

SAMANTEKT Á EIGINLEIKUM LYFS


[image: BT_1000x858px]Þetta lyf er undir sérstöku eftirliti til að nýjar upplýsingar um öryggi lyfsins komist fljótt og örugglega til skila. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu. Í kafla 4.8 eru upplýsingar um hvernig tilkynna á aukaverkanir.


1.	HEITI LYFS

LIVTENCITY 200 mg filmuhúðaðar töflur.


2.	INNIHALDSLÝSING

Hver tafla inniheldur 200 mg maribavir.

Sjá lista yfir öll hjálparefni í kafla 6.1.


3.	LYFJAFORM

Filmuhúðuð tafla.

Blá, sporöskjulaga, kúpt 15,5 mm tafla, þrykkt með „SHP“ öðrum megin og „620“ hinum megin.


4.	KLÍNÍSKAR UPPLÝSINGAR

4.1	Ábendingar

LIVTENCITY er ætlað til meðferðar við sýkingu af völdum cýtómegalóveiru (CMV) og/eða sjúkdómi sem hefur ekki svarað (vegna ónæmis eða ekki) einni eða fleiri fyrri meðferðum, þ.m.t. með ganciklóviri, valganciklóviri, cidofoviri eða foscarneti hjá fullorðnum sjúklingum sem hafa gengist undir ígræðslu blóðmyndandi stofnfrumna eða líffæraígræðslu.
[bookmark: _Hlk92288123]
Hafa skal í huga opinberar leiðbeiningar um viðeigandi notkun veirulyfja.
[bookmark: _Hlk92358470]
4.2	Skammtar og lyfjagjöf

Upphaf meðferðar með LIVTENCITY á að vera í höndum læknis sem hefur reynslu af meðferð sjúklinga sem hafa gengist undir líffæraígræðslu eða ígræðslu blóðmyndandi stofnfrumna.

Skammtar

Ráðlagður skammtur LIVTENCITY er 400 mg (tvær 200 mg töflur) tvisvar á dag sem eru 800 mg á dag í 8 vikur. Þörf getur verið á aðlögun meðferðartíma byggt á klínískum sérkennum hvers sjúklings.
[bookmark: OLE_LINK10]
Samhliðagjöf með CYP3A virkja

Samhliðagjöf LIVTENCITY með öflugu cýtókróm P450 3A (CYP3A) virkjunum rifampicín, rifabútín eða jóhannesarjurt er ekki ráðlögð vegna hugsanlega minnkaðrar verkunar maribavirs. 

Ef ekki er hægt að komast hjá samhliðagjöf LIVTENCITY og annarra öflugra eða meðalöflugra CYP3A virkja (t.d. karbamazepín, efavirenz, fenóbarbítal og fenýtóín), á að auka skammt LIVTENCITY í 1.200 mg tvisvar á dag (sjá kafla 4.4, 4.5 og 5.2).

Skammtur sem gleymist

Upplýsa skal sjúklinga um að ef skammtur af LIVTENCITY gleymist og næsta skammtataka er innan 3 klst., ættu þeir að sleppa gleymda skammtinum og halda áfram samkvæmt venjulegri áætlun. Sjúklingar eiga ekki að tvöfalda næsta skammt eða taka meira en ávísaðan skammt.

[bookmark: _Hlk92297070]Sérstakir sjúklingahópar

Aldraðir

Engin skammtaaðlögun er nauðsynleg hjá sjúklingum eldri en 65 ára (sjá kafla 5.1 og 5.2).

Skert nýrnastarfsemi

[bookmark: _Hlk65772791]Ekki er þörf á skammtaaðlögun LIVTENCITY hjá sjúklingum með vægt skerta, meðalskerta eða verulega skerta nýrnastarfsemi. Gjöf LIVTENCITY hjá sjúklingum með nýrnasjúkdóm á lokastigi þ.m.t. sjúklingar sem eru í skilun, hefur ekki verið rannsökuð. Ekki er búist við að þörf sé á skammtaaðlögun hjá sjúklingum sem eru í skilun vegna mikillar próteinbindingar maribavirs í plasma (sjá kafla 5.2).

Skert lifrarstarfsemi 
[bookmark: _Hlk92408181]
Ekki er þörf á skammtaaðlögun LIVTENCITY hjá sjúklingum með vægt skerta (Child‑Pugh flokkur A) eða meðalskerta lifrarstarfsemi (Child‑Pugh flokkur B). Gjöf LIVTENCITY hjá sjúklingum með alvarlega skerta lifrarstarfsemi (Child‑Pugh flokkur C) hefur ekki verið rannsökuð. Ekki er þekkt hvort útsetning fyrir maribaviri aukist umtalsvert hjá sjúklingum með alvarlega skerta lifrarstarfsemi. Þess vegna er ráðlegt að gæta varúðar þegar LIVTENCITY er gefið sjúklingum með alvarlega skerta lifrarstarfsemi (sjá kafla 5.2).

Börn

[bookmark: _Hlk64979064][bookmark: _Hlk63177864]Ekki hefur verið sýnt fram á öryggi og verkun LIVTENCITY hjá sjúklingum yngri 18 ára. Engar upplýsingar liggja fyrir.

Lyfjagjöf

Til inntöku.

[bookmark: OLE_LINK4]LIVTENCITY er ætlað til inntöku eingöngu og má taka með eða án matar. Taka má filmuhúðuðu töfluna heila, mulda eða mulda í gegnum næringarslöngu um nef eða munn.

4.3	Frábendingar

Ofnæmi fyrir virka efninu eða einhverju hjálparefnanna sem talin eru upp í kafla 6.1.

Samhliðagjöf LIVTENCITY og ganciklóvirs eða valganciklóvirs (sjá kafla 4.5). 

4.4	Sérstök varnaðarorð og varúðarreglur við notkun

Veirufræðilegur meðferðarbrestur meðan á meðferð stendur og bakslag eftir meðferð

Veirufræðilegur meðferðarbrestur getur komið fram meðan á meðferð með LIVTENCITY stendur og eftir að henni er lokið. Veirufræðilegt bakslag sem verður eftir lok meðferðar kom venjulega fram innan 4 til 8 vikna eftir að meðferð var hætt. Sumar pUL97 ónæmistengdar útskiptingar af völdum maribavirs geta valdið víxlónæmi gegn ganciklóviri og valganciklóviri. Hafa skal eftirlit með gildi DNA CMV og athuga ónæmistengdar stökkbreytingar hjá sjúklingum sem svara ekki meðferðinni. Hætta skal meðferð ef stökkbreytingar tengdar ónæmi gegn maribaviri greinast.

CMV sýking sem hefur áhrif á miðtaugakerfið

LIVTENCITY hefur ekki verið rannsakað hjá sjúklingum með CMV sýkingu í miðtaugakerfi. Byggt á forklínískum upplýsingum má búast við að íferð maribavirs í miðtaugakerfið sé lítil samanborið við magn í plasma (sjá kafla 5.2 og 5.3). Þess vegna er ekki gert ráð fyrir að LIVTENCITY skili árangri við meðferð á sýkingu í miðtaugakerfi af völdum CMV (t.d. mengisheilabólga).

Notkun með ónæmisbælandi lyfjum 

LIVTENCITY getur aukið þéttni ónæmisbælandi lyfja sem eru hvarfefni cýtókróm P450 (CYP)3A/P‑gp með þröngt lækningalegt bil (m.a. takrólimus, cýklósporín, sirólimus og everólimus). Fylgjast á reglulega með plasmaþéttni þessara ónæmisbælandi lyfja meðan á meðferð með LIVTENCITY stendur, sérstaklega eftir að meðferð með LIVTENCITY er hafin og eftir að henni er hætt og aðlaga á skammta eftir þörfum (sjá kafla 4.5, 4.8 og 5.2).

Hætta á aukaverkunum eða minni meðferðaráhrifum vegna lyfjamilliverkana

Samtímis notkun LIVTENCITY ásamt tilteknum lyfjum getur valdið þekktum eða hugsanlega miklum lyfjamilliverkunum og sumar þeirra geta leitt til:
· hugsanlega klínískt mikilvægra aukaverkana vegna meiri útsetningar fyrir lyfjum sem eru gefin samtímis.
· minni meðferðaráhrifa LIVTENCITY.

Sjá skref í töflu 1 til að fyrirbyggja eða hafa stjórn á þessum þekktu eða hugsanlega verulegu lyfjamilliverkunum, þ.m.t. ráðleggingar um skammta (sjá kafla 4.3 og 4.5).

Natríuminnihald

Lyfið inniheldur minna en 1 mmól (23 mg) af natríum í hverri töflu, þ.e.a.s. er sem næst natríumlaust.

4.5	Milliverkanir við önnur lyf og aðrar milliverkanir

[bookmark: _Hlk41433337]Áhrif annarra lyfja á maribavir

Maribavir umbrotnar fyrst og fremst fyrir tilstilli CYP3A, og búist er við því að lyf sem örva eða hamla CYP3A hafi áhrif á úthreinsun maribavirs (sjá kafla 5.2). 

Samhliðagjöf maribavirs og lyfja sem hamla CYP3A getur leitt til aukinnar plasmaþéttni maribavirs (sjá kafla 5.2). Hins vegar er ekki þörf á skammtaaðlögun þegar maribavir er gefið samhliða CYP3A hemlum.

Búist er við því að samhliðagjöf öflugra eða meðalöflugra CYP3A virkja (eins og rifampicín, rifabútín, karbamazepín, fenóbarbítal, fenýtóín, efavirenz og jóhannesarjurt) dragi marktækt úr plasmaþéttni maribavirs sem getur leitt til minni verkunar. Því skal íhuga önnur lyf sem eru ekki CYP3A virkjar. Samhliðagjöf maribavirs og öflugra cýtókróm P450 3A (CYP3A) virkja, rifampicíni, rifabútíni eða jóhannesarjurt er ekki ráðlögð.

Ef samhliðagjöf maribavirs og annarra öflugra eða meðalöflugra CYP3A virkja (t.d. karbamazepín, efavirenz, fenóbarbítal og fenýtóín) er óhjákvæmileg skal auka skammt maribavirs í 1.200 mg tvisvar á dag (sjá kafla 4.2 og 5.2).

Áhrif maribavirs á önnur lyf

Maribavir má ekki nota samhliða valganciklóviri og ganciklóviri (sjá kafla 4.3). LIVTENCITY getur virkað gegn veiruhamlandi áhrifum ganciklóvirs og valganciklóvirs með því að hamla CMV UL97 serín/threonínkínasa manna, sem er nauðsynlegur fyrir virkjun/fosfórun ganciklóvirs og valganciklóvirs (sjá kafla 4.3 og 5.1).

Við meðferðarþéttni er ekki búist við klínískt mikilvægum milliverkunum þegar maribavir er gefið samhliða hvarfefnum CYP1A2, 2A6, 2B6, 2C8, 2C9, 2C19, 2E1, 2D6 og 3A4; UGT1A1, 1A4, 1A6, 1A9, 2B7; útflutningsdælu gallsalta (BSEP); fjöllyfja- og eiturútpressunarpróteinum (MATE)/2K, lífrænum anjónaferjum (OAT1), lífrænum katjónaferjum (OCT1 og OCT2); lífrænum anjónaflutningsfjölpeptíðum (OATP1B1 og OATP1B3) samkvæmt in vitro og klínískum niðurstöðum rannsókna á milliverkunum (tafla 1 og kafli 5.2).

[bookmark: _Hlk106109724]Maribavir hagar sér eins og CYP1A2 ensímvirkir in vitro. Engar klínískar upplýsingar eru fyrirliggjandi til þess að hægt sé að útiloka hættu á milliverkunum vegna virkjunar CYP1A2 in vivo. Því á að forðast samhliðagjöf maribavirs og lyfja sem eru næm hvarfefni CYP1A2 með þröngt lækningalegt bil (t.d. tizanidín og theophyllín) vegna hættu á að það dragi úr virkni CYP1A2 hvarfefna.
[bookmark: _Hlk85746853]
Samhliðagjöf maribavirs jók plasmaþéttni takrólimus (sjá töflu 1). Þegar ónæmisbælandi lyfin takrólimus, cýklósporín, everólimus eða sirólimus eru gefin samhliða maribaviri á að fylgjast reglulega með þéttni ónæmisbælandi lyfja meðan á meðferð með maribaviri stendur, sérstaklega þegar notkun maribavirs hefst eða henni er hætt og aðlaga skal skammtinn þegar þarf (sjá kafla 4.4 og töflu 1).

Maribavir hamlaði P-gp flutningspróteinum in vitro við klínískt marktæka þéttni. Í klínískri rannsókn jók samhliðagjöf maribavirs plasmaþéttni digoxíns (sjá töflu 1). Þess vegna á að gæta varúðar við samhliðagjöf maribavirs og næmra P-gp hvarfefna (t.d. digoxín, dabigatran). Fylgjast á með þéttni digoxíns í sermi og hugsanlega verður að minnka skammt digoxíns eftir þörfum (sjá töflu 1).

Maribavir hamlaði BCRP flutningspróteini in vitro við klínískt mikilvæga þéttni. Því er búist við að samhliðagjöf maribavirs og næmra BCRP hvarfefna eins og rósúvastatín auki útsetningu fyrir þeim og leiði til aukaverkana.

In vitro hamlar maribavir OAT3, þess vegna getur plasmaþéttni lyfja sem OAT3 flytur aukist (t.d. ciprofloxacín, imipenem og cilastatín).

In vitro hamlar maribavir MATE1. Engar klínískar upplýsingar liggja fyrir um hvort samhliðagjöf maribavirs og næmra hvarfefna MATE1 (t.d. metformín) geti hugsanlega leitt til klínískt mikilvægra milliverkana.

Almennar upplýsingar

Ef skammtar lyfja sem gefin eru samhliða eru aðlagaðir vegna meðferðar með maribaviri skal endurstilla skammta þegar meðferð með maribaviri er lokið. Í töflu 1 eru taldar upp staðfestar eða hugsanlega klínískt mikilvægar lyfjamilliverkanir. Þær lyfjamilliverkanir sem lýst er byggja á rannsóknum með maribaviri eða eru lyfjamilliverkanir sem gert er ráð fyrir að geti komið fram með maribaviri (sjá kafla 4.4 og 5.2).

[bookmark: _Hlk62562195]Tafla 1: Milliverkanir og skammtaráleggingar með öðrum lyfjum
	Lyf eftir meðferðarsviði
	Áhrif á margfeldismeðaltal (90 % CI)
(líklegur verkunarháttur)
	Ráðleggingar fyrir gjöf samhliða maribaviri

	Sýrulækkandi lyf


	[bookmark: _Hlk64035222]sýrubindandi (ál og magnesíumhýdroxíð mixtúra, dreifa)
(20 ml stakur skammtur, maribavir 100 mg stakur skammtur)
	↔ maribavir
AUC 0,89 (0,83; 0,96)
Cmax 0,84 (0,75; 0,94)
	Ekki er þörf á skammtaaðlögun.

	famotidín
	Milliverkun ekki rannsökuð.
Búist við:
↔ maribavir
	Ekki er þörf á skammtaaðlögun.

	pantóprazól
	Milliverkun ekki rannsökuð.
Búist við:
↔ maribavir
	Ekki er þörf á skammtaaðlögun. 

	ómeprazól
	↔ maribavir 
↑ hlutfall plasmaþéttni ómeprazóls/
5-hýdroxýómeprazóls
1,71 (1,51; 1,92) 2 klst. eftir skammt
(CYP2C19 hömlun)
	Ekki er þörf á skammtaaðlögun.

	Sláttarglapastillandi lyf

	digoxín
(0,5 mg stakur skammtur, 400 mg maribavir tvisvar á dag)
	↔ digoxín
AUC 1,21 (1,10; 1,32)
Cmax 1,25 (1,13; 1,38)
(P‑gp hömlun)
	Gæta skal varúðar þegar maribavir og digoxín eru notuð samhliða. Hafa skal eftirlit með sermisþéttni digoxíns. Það getur þurft að minnka skammt næmra P-gp hvarfefna eins og digoxíns þegar það er gefið samhliða maribaviri.

	Sýklalyf

	klaritrómycín
	Milliverkun ekki rannsökuð.
Búist við:
↑ maribavir
(CYP3A hömlun)
	Ekki er þörf á skammtaaðlögun.

	Krampastillandi lyf

	karbamazepín
fenóbarbítal
fenýtóín
	Milliverkun ekki rannsökuð.
Búist við:
↓ maribavir
(CYP3A virkjun)
	Skammtaaðlögun maribavirs í 1.200 mg tvisvar á dag er ráðlögð þegar það er gefið samhliða þessum krampastillandi lyfjum.

	Sveppalyf

	ketokónazól
(400 mg stakur skammtur, maribavir 400 mg stakur skammtur)
	↑ maribavir
AUC 1,53 (1,44; 1,63)
Cmax 1,10 (1,01; 1,19)
(CYP3A og P-gp hömlun)
	Ekki er þörf á skammtaaðlögun.

	vorikonazól
(200 mg tvisvar á dag, maribavir 400 mg tvisvar á dag)
	Búist við: 
↑ maribavir
(CYP3A hömlun)
↔ vorikonazól
AUC 0,93 (0,83; 1,05)
Cmax 1,00 (0,87; 1,15)
(CYP2C19 hömlun)
	Ekki er þörf á skammtaaðlögun.

	Blóðþrýstingslækkandi lyf

	diltiazem
	Milliverkun ekki rannsökuð.
Búist við:
↑ maribavir
(CYP3A hömlun)
	Ekki er þörf á skammtaaðlögun.

	Lyf gegn mýkóbakteríum

	rifabútín
	Milliverkun ekki rannsökuð.
Búist við:
↓ maribavir
(CYP3A virkjun)
	Samhliðagjöf maribavirs og rifabútíns er ekki ráðlögð vegna hugsanlegrar minni verkunar maribavirs.

	rifampicín
(600 mg einu sinni á dag, maribavir 400 mg tvisvar á dag)
	↓ maribavir
AUC 0,40 (0,36; 0,44)
Cmax 0,61 (0,52; 0,72)
Ctrough 0,18 (0,14; 0,25)
(CYP3A og CYP1A2 virkjun)
	Samhliðagjöf maribavirs og rifampíns er ekki ráðlögð vegna hugsanlegrar minni verkunar maribavirs.

	Hóstastillandi lyf

	dextrómetorfan
(30 mg stakur skammtur, maribavir 400 mg tvisvar á dag)
	↔ dextrorfan
AUC 0,97 (0,94; 1,00)
Cmax 0,94 (0,88; 1,01)
(CYP2D6 hömlun)
	Ekki er þörf á skammtaaðlögun.

	Lyf sem örva miðtaugakerfið

	Jurtalyf

	jóhannesarjurt (Hypericum perforatum)
	Milliverkun ekki rannsökuð.
Búist við:
↓ maribavir
(CYP3A virkjun)
	Samhliðagjöf maribavirs og jóhannesarjurtar er ekki ráðlögð vegna hugsanlegrar minni verkunar maribavirs. 

	HIV veirulyf

	Bakritahemlar sem ekki eru núkleósíðar

	[bookmark: _Hlk92720147]efavirenz
etravirín
[bookmark: _Hlk92881910]nevirapín
	Milliverkun ekki rannsökuð.
Búist við:
↓ maribavir
(CYP3A virkjun)

	Skammtaaðlögun maribavirs í 1.200 mg tvisvar á dag er ráðlögð þegar það er gefið samhliða þessum bakritahemlum sem ekki eru núkleósíðar.

	Núkleósíða bakritahemlar

	tenófóvir tvísóproxíl
tenófóvir alafenamíð
abacavir
lamivúdín
emtrícítabín
	Milliverkun ekki rannsökuð.
Búist við:
↔ maribavir
↔ núkleósíða bakritahemlar
	Ekki er þörf á skammtaaðlögun.

	Próteasahemlar

	ritonavir-örvaðir próteasahemlar (atazanavir, darúnavir, lopínavir)
	Milliverkun ekki rannsökuð.
Búist við:
↑ maribavir
(CYP3A hömlun)
	Ekki er þörf á skammtaaðlögun.

	Hemlar á flutning við samþættingu strengja

	dolutegravir
	Milliverkun ekki rannsökuð.
Búist við:
↔ maribavir
↔ dolutegravir
	Ekki er þörf á skammtaaðlögun.

	HMG-CoA redúktasahemlar

	atorvastatín
fluvastatín
simvastatín
	Milliverkun ekki rannsökuð.
Búist við:
↑ HMG‑CoA redúktasahemlar
(BCRP hömlun)
	Ekki er þörf á skammtaaðlögun.

	rósúvastatína 
	Milliverkun ekki rannsökuð.
Búist við:
↑ rósúvastatín
(BCRP hömlun)
	Fylgjast skal náið með sjúklingnum vegna atvika tengdum rósúvastatíni, einkum vöðvakvilla og rákvöðvalýsu.

	[bookmark: RANGE!A37]Ónæmisbælandi lyf

	cýklósporína
everólímusa
sirólímusa
	Milliverkun ekki rannsökuð.
Búist við:
↑ cýklósporín, everólímus, sirólímus
(CYP3A/ P‑gp hömlun)
	Fylgjast skal reglulega með gildi cýklósporíns, everólímus og sirólímus, einkum í upphafi notkunar maribavirs og þegar henni er hætt og aðlaga skammtinn eftir þörfum.

	takrólímusa
	↑ takrólímus
AUC 1,51 (1,39; 1,65)
Cmax 1,38 (1,20; 1,57)
Ctrough 1,57 (1,41; 1,74)
(CYP3A/ P-gp hömlun)
	Fylgjast skal reglulega með gildi takrólímus, einkum í upphafi notkunar maribavirs og þegar henni er hætt og aðlaga skammtinn eftir þörfum. 

	Blóðþynningarlyf til inntöku

	warfarín
(10 mg stakur skammtur, maribavir 400 mg tvisvar á dag)
	↔ S‑warfarín
AUC 1,01 (0,95; 1,07)
(CYP2C9 hömlun)
	Ekki er þörf á skammtaaðlögun.

	Getnaðarvarnarlyf til inntöku

	getnaðarvarnarlyf til inntöku sem innihalda stera með altæka verkun
	Milliverkun ekki rannsökuð.
Búist við:
↔ getnaðarvarnarlyf til inntöku sem innihalda stera
(CYP3A hömlun)
	Ekki er þörf á skammtaaðlögun.

	Róandi lyf

	mídazólam
(0,075 mg/kg stakur skammtur, maribavir 400 mg tvisvar á dag í 7 daga)
	↔ mídazólam
 
AUC 0,89 (0,79; 1,00)
Cmax 0,82 (0,70; 0,96)
	[bookmark: _Hlk62459599]Ekki er þörf á skammtaaðlögun.


↑ = hækkun, ↓ = lækkun, ↔ = engin breyting
CI = öryggisbil
*AUC0-∞ fyrir stakan skammt, AUC0-12 fyrir skammt tvisvar á dag.
Athugið: taflan er ekki tæmandi en gefur dæmi um klínískt mikilvægar milliverkanir.
[bookmark: _Hlk65062226]a Sjá lyfjaupplýsingar með viðkomandi lyfi.

Börn

Rannsóknir á milliverkunum hafa eingöngu verið gerðar hjá fullorðnum.

4.6	Frjósemi, meðganga og brjóstagjöf

Meðganga

Engar upplýsingar liggja fyrir um notkun maribavir á meðgöngu. Dýrarannsóknir hafa sýnt eiturverkanir á æxlun (sjá kafla 5.3). LIVTENCITY er hvorki ætlað til notkunar á meðgöngu né handa konum á barneignaraldri sem ekki nota getnaðarvarnir.

Ekki er búist við því að maribavir hafi áhrif á plasmaþéttni getnaðarvarnarlyfja til inntöku sem innihalda stera með altæka verkun (sjá kafla 4.5).

Brjóstagjöf

Ekki er þekkt hvort maribavir og umbrotsefni þess skiljist út í brjóstamjólk. Ekki er hægt að útiloka hættu fyrir börn sem eru á brjósti. Stöðva á brjóstagjöf meðan á meðferð með LIVTENCITY stendur.

Frjósemi

[bookmark: OLE_LINK5]Rannsóknir á frjósemi hafa ekki verið gerðar á mönnum með LIVTENCITY. Engin áhrif hafa komið fram á frjósemi eða æxlunarhæfi hjá rottum í sameinaðri rannsókn á frjósemi og þroska fósturvísis og fósturs hjá rottum, hins vegar sást minni línulegur sundhraði sæðis við skammta sem námu ≥ 100 mg/kg/dag (sem er áætlað vera < 1 föld útsetning hjá mönnum við ráðlagðan skammt. Engin áhrif komu fram á æxlunarfæri karl- eða kvendýra í forklínískum rannsóknum hjá rottum og öpum (sjá kafla 5.3).

4.7	Áhrif á hæfni til aksturs og notkunar véla

LIVTENCITY hefur engin áhrif á hæfni til aksturs og notkunar véla.

4.8	Aukaverkanir

Samantekt öryggisupplýsinga

[bookmark: OLE_LINK9]Aukaverkunum var safnað meðan á meðferð stóð og við eftirfylgni út rannsóknarviku 20 í 3. stigs rannsókn (sjá kafla 5.1). Meðalútsetning (SD) fyrir LIVTENCITY var 48,6 (13,82) dagar og að hámarki 60 dagar. Algengustu aukaverkanirnar sem tilkynnt var um og komu fyrir hjá a.m.k. 10% einstaklinga í LIVTENCITY hópnum voru: truflanir á bragðskyni (46%), ógleði (21%), niðurgangur (19%), uppköst (14%) og þreyta (12%). Algengustu alvarlegu aukaverkanirnar sem tilkynnt var um voru niðurgangur (2%) og ógleði, þyngdartap, þreyta, hækkuð gildi ónæmisbælandi lyfja og uppköst (komu allar fyrir hjá < 1%).

Tafla yfir aukaverkanir

Aukaverkanirnar eru taldar upp hér fyrir neðan eftir líffærum og tíðni. Tíðniflokkarnir eru eftirfarandi: mjög algengar (≥ 1/10), algengar (≥ 1/100 til < 1/10), sjaldgæfar (≥ 1/1.000 til < 1/100), mjög sjaldgæfar (≥ 1/10.000 til < 1/1.000) eða koma örsjaldan fyrir (< 1/10.000).

Tafla 2: Aukaverkanir sem komu fram með LIVTENCITY

	Flokkun eftir líffærum
	Tíðni
	Aukaverkanir

	[bookmark: _Hlk75517042]Taugakerfi
	Mjög algengar
	Truflanir á bragðskyni*

	
	Algengar
	Höfuðverkur

	Meltingarfæri
	Mjög algengar
	Niðurgangur, ógleði, uppköst

	
	Algengar
	Verkur í efri hluta kviðar

	Almennar aukaverkanir og aukaverkanir á íkomustað
	Mjög algengar
	Þreyta

	
	Algengar
	Minnkuð matarlyst

	Rannsóknaniðurstöður
	Algengar
	Aukin þéttni ónæmisbælandi lyfs*, þyngdartap



Lýsing á völdum aukaverkunum*

Truflanir á bragðskyni

Truflanir á bragðskyni (felur í sér kjörheitin bragðleysi, bragðtruflun, vanbragð og bragðskynstruflun) komu fyrir hjá 46% sjúklinga sem fengu meðferð með LIVTENCITY. Þessi tilvik leiddu örsjaldan til þess að notkun LIVTENCITY var hætt (0,9%) og gengu til baka hjá flestum sjúklingum á meðan þeir voru áfram í meðferðinni (37%) eða innan 7 daga að miðgildi (Kaplan-Meier mat, 95% CI: 4-8 dagar) eftir að meðferðinni var hætt.

Aukin plasmaþéttni ónæmisbælandi lyfja

Aukin þéttni ónæmisbælandi lyfja (felur í sér kjörheitin aukin þéttni ónæmisbælandi lyfs og aukin lyfjaþéttni) kom fram hjá 9% sjúklinga sem fengu meðferð með LIVTENCITY. LIVTENCITY getur mögulega aukið þéttni ónæmisbælandi lyfja sem eru CYP3A og/eða P‑gp hvarfefni með þröngt lækningalegt bil (þ.m.t. takrólimus, cýklósporín, sirólimus og everólimus). (Sjá kafla 4.4, 4.5 og 5.2).

Tilkynning aukaverkana sem grunur er um að tengist lyfinu

Eftir að lyf hefur fengið markaðsleyfi er mikilvægt að tilkynna aukaverkanir sem grunur er um að tengist því. Þannig er hægt að fylgjast stöðugt með sambandinu milli ávinnings og áhættu af notkun lyfsins. Heilbrigðisstarfsmenn eru hvattir til að tilkynna allar aukaverkanir sem grunur er um að tengist lyfinu samkvæmt fyrirkomulagi sem gildir í hverju landi fyrir sig, sjá Appendix V.

4.9	Ofskömmtun

Í rannsókn 303 varð ofskömmtun með einum viðbótarskammti fyrir slysni hjá 1 sjúklingi sem fékk meðferð með LIVTENCITY á degi 13 (1.200 mg heildardagskammtur). Engar aukaverkanir voru tilkynntar.

Í rannsókn 202 fengu 40 einstaklingar 800 mg tvisvar á dag og 40 einstaklingar fengu 1.200 mg tvisvar á dag í að meðaltali um 90 daga. Í rannsókn 203 fengu 40 einstaklingar 800 mg tvisvar á dag og 39 einstaklingar fengu 1.200 mg tvisvar á dag í að hámarki 177 daga. Enginn mælanlegur munur sást á öryggi lyfsins á milli rannsóknanna samanborið við hópinn í rannsókn 303 þar sem einstaklingar fengu maribavir 400 mg tvisvar á dag í að hámarki 60 daga.

[bookmark: _SP_QA_2012_07_11_15_51_23_0032]Ekkert sérstakt mótlyf er þekkt gegn maribaviri. Við ofskömmtun er mælt með því að fylgst sé með sjúklingnum vegna aukaverkana og veitt sé viðeigandi einkennameðferð. Vegna mikillar plasmapróteinbindingar maribavirs er ekki líklegt að skilun dragi úr plasmaþéttni maribavir svo nokkru nemi.


5.	LYFJAFRÆÐILEGAR UPPLÝSINGAR

5.1	Lyfhrif

Flokkun eftir verkun: Veirulyf til altækrar notkunar, veirulyf með beina verkun á veirur, ATC-flokkur: J05AX10.

Verkunarháttur

Maribavir er samkeppnishemill á UL97 próteinkínasa. UL97 hömlun verður á DNA eftirmyndunarstigi veirunnar og hamlar UL97 serín-/treónínkínasa með því að hamla algjörlega bindingu ATP við ATP-bindiset kínasans, án þess að hafa áhrif á þroskunarferli (maturation process) fjölliðunnar, eyða fosfótransferasa hamlandi eftirritun og þroskun DNA CMV, hjúpun DNA CMV og kjarnaútgöngu (nuclear egress) DNA CMV.

Veiruhamlandi verkun

Maribavir hamlaði eftirmyndun CMV hjá mönnum í prófun á minnkun veiruheimtar, þáttatengingu (hybridization) DNA og prófun með PRA aðferð (plaque reduction assays) í trefjakímfrumulínu úr lungum manna (MRC-5), nýrnafrumulínu úr fósturvísum manna og trefjakímfrumulínu úr forhúð manna. EC50 gildin voru á bilinu 0,03 til 2,2 µM eftir frumulínu og endapunkti prófunar. Veiruhamlandi verkun maribavirs í frumurækt hefur einnig verið metin miðað við klíníska stofna CMV. Miðgildi EC50 gilda var 0,1 μM (n=10, á bilinu 0,03-‑0,13 μM) og 0,28 μM (n=10, á bilinu 0,12‑-0,56 μM) með því að nota þáttatengingu DNA og PRA aðferð, í sömu röð. Enginn marktækur munur sást á EC50 gildum í öllum fjórum B arfgerðum af CMV glýkópróteini manna (N  =  2, 1, 4 og 1 fyrir gB1, gB2, gB3 og gB4, í sömu röð).

Samsett veiruhamlandi verkun

Þegar maribavir var rannsakað in vitro í samsetningu með öðrum veiruhamlandi efnasamböndum, sást öflug mótverkun við ganciklovir.

Engin mótverkun sást í samsetningu með cidofoviri, foscarneti og letermoviri.

Veiruónæmi

Frumuræktun
[bookmark: _Hlk92746911][bookmark: _Hlk92745911]
Maribavir hefur ekki áhrif á UL54 táknað DNA pólýmerasa sem leiðir til ónæmis fyrir ganciklóviri/valganciklóviri, foscarneti og/eða cidofoviri þegar hann er með tilteknar stökkbreytingar. Stökkbreytingar sem valda ónæmi gegn maribaviri hafa fundist á geni UL97: L337M, F342Y, V353A, V356G, L397R, T409M, H411L/N/Y, D456N, V466G, C480F, P521L og Y617del. Þessar stökkbreytingar valda ónæmi sem er á bilinu 3,5‑föld til > 200‑-föld hækkun á EC50 gildum. UL27 genaafbrigði (R233S, W362R, W153R, L193F, A269T, V353E, L426F, E22stop, W362stop, 218delC og 301‑311del) leiddu aðeins til lítilsháttar ónæmis fyrir maribaviri (< 5-‑föld hækkun EC50) en L335P leiddi til mikils ónæmis fyrir maribaviri.

Klínískar rannsóknir

Í 2. stigs rannsókn 202 og rannsókn 203 þar sem lagt var mat á maribavir hjá 279 einstaklingum sem höfðu gengist undir ígræðslu blóðmyndandi stofnfrumna eða líffæraígræðslu sýndu gögn úr pUL97 arfgerðargreiningu eftir meðferð hjá 23 af 29 sjúklingum sem upphaflega náðu úthreinsun veirublóðsmits og fengu síðar endurtekna CMV sýkingu meðan þeir fengu maribavir að 17 sjúklingar voru með stökkbreytingar T409M eða H411Y og 6 sjúklingar voru með stökkbreytingu C480F. Hjá 25 sjúklingum sem svöruðu ekki > 14 daga meðferð með maribaviri voru 9 með stökkbreytingar T409M eða H411Y og 5 sjúklingar voru með stökkbreytingu C480F. Frekari pUL27 arfgerðargreining var gerð á 39 sjúklingum í rannsókn 202 og 43 sjúklingum í rannsókn 203. Eina amínósýruskiptingin í pUL27 tengd ónæmi sem ekki fannst í upphafi var G344D. Arfgerðargreining á pUL27 og pUL97 raðbrigðum sýndi að pUL97 stökkbreytingarnar T409M, H411Y og C480F leiddu til 78‑faldrar, 15‑faldrar og 224‑faldrar hækkunar, í sömu röð, á EC50 fyrir maribavir samanborið við villigerðarstofninn, en hins vegar sýndi pUL27 stökkbreyting G344D engan mun á EC50 fyrir maribavir samanborið við villigerðarstofninn. 

[bookmark: _Hlk80022864]Í 3. stigs rannsókn 303 þar sem maribavir var metið hjá sjúklingum með svipgerðarónæmi gegn valganciklóviri/ganciklóviri var DNA raðgreining gerð á heildarsvæði umritunar fyrir pUL97 og pUL27 á 134 pöruðum röðum frá sjúklingum sem fengu meðferð með maribaviri. Meðferðartengd pUL97 skipti F342Y (4,5-‑föld), T409M (78-föld), H411L/N/Y (69-, 9- og 12‑-föld, í sömu röð) og/eða C480F (224-‑föld) fundust hjá 60 einstaklingum og tengdust skorti á svörun við meðferð (47 einstaklingar voru með meðferðarbrest og 13 einstaklingar voru með endurkominn sjúkdóm). Einn einstaklingur með pUL27 L193F útskiptingu (2,6‑‑falt minna næmi fyrir maribaviri) í upphafi náði ekki aðalendapunktinum. Auk þess voru eftirfarandi margfeldis stökkbreytingar tengdar skorti á svörun við meðferð: F342Y+T409M+H411N (78-‑föld), C480F+H411L+H411Y (224-‑föld), F342Y+H411Y (56-‑föld), T409M+C480F (224-‑föld), og H411Y+C480F (224-‑föld), H411N+C480F (224‑föld) og T409M+H411Y (78‑föld).

[bookmark: _Hlk92913555]Víxlónæmi

Víxlónæmi á milli maribavirs og ganciklóvirs/valganciklóvirs (vGCV/GCV) hefur komið fram í frumurækt og klínískum rannsóknum. Í 3.  stigs rannsókn 303 voru alls 4644 sjúklingar í maribavir hópnum með ónæmistengdar útskiptingar (RAS) við meðferð að vali rannsakanda (IAT). Af þeim voru 24 með ónæmi sem hófst í meðferð með C480F eða F342Y RAS, bæði með víxlónæmi gegn ganciklóviri/valganciklóviri og maribaviri. Af þessum 24 sjúklingum náði 1 (4%) aðalendipunkti. Alls náðu aðeins níuátta af þessum 4644 sjúklingum aðalendapunkti. 

pUL97 vGCV/GCV ónæmistengdar útskiptingar F342S/Y, K355del, V356G, D456N, V466G, C480R, P521L og Y617del minnka næmi fyrir maribaviri > 4,5‑-falt. Aðrar vGCV/GCV ónæmisleiðir hafa ekki verið metnar með tilliti til víxlónæmis fyrir maribaviri. pUL54 DNA pólýmerasa útskiptingar sem leiddu til ónæmis fyrir vGCV/GCV, cidofoviri eða foscarneti voru áfram næm fyrir maribaviri.

Útskiptingar pUL97 F342Y og C480F eru tengdar ónæmi sem eru af völdum maribavir meðferðar og leiða til > 1,5‑-falt minna næmis fyrir vGCV/GCV, faldminnkun sem er tengd svipgerðarónæmi gegn vGCV/GCV. Klínískt mikilvægi þessa víxlónæmis fyrir vGCV/GCV fyrir þessum útskiptingum hefur ekki verið staðfest. Maribavir ónæm veira var áfram næm fyrir cidofoviri og foscarneti. Auk þess eru engar tilkynningar um pUL27 útskiptingar tengdar ónæmi gegn maribaviri sem hafa verið metnar með tilliti til víxlónæmis fyrir vGCV/GCV, cidofoviri eða foscarneti. Með tilliti til þess að ekki liggja fyrir útskiptingar tengdar víxlónæmi gegn þessum lyfjum sem kortlögð eru fyrir pUL27, er ekki búist við víxlónæmi gegn pUL27 maribavir útskiptingum.

Klínísk verkun

[bookmark: _Hlk64980148][bookmark: _Hlk61354305]Í 3. stigs, fjölsetra, slembiraðaðri opinni rannsókn á yfirburðum með virkum samanburði (rannsókn SHP620‑303) var lagt mat á verkun og öryggi meðferðar með LIVTENCITY samanborið við meðferð að vali rannsakanda (IAT) hjá 352 þátttakendum sem höfðu gengist undir ígræðslu blóðmyndandi stofnfrumna eða líffæraígræðslu með CMV sýkingu sem svarar ekki meðferð með ganciklóviri, valganciklóviri, foscarneti eða cidofoviri, þ.m.t. CMV sýkingar með eða án staðfests ónæmis fyrir 1 eða fleiri lyfjum gegn CMV. CMV sýking sem svarar ekki meðferð var skilgreind sem skráð þrot við að ná > 1 log10 lækkun CMV DNA gildis í heilblóði eða plasma eftir 14 daga meðferð eða lengri með ganciklóviri í bláæð/valganciklóviri til inntöku, foscarneti í bláæð eða cidofoviri í bláæð. Þessi skilgreining var notuð um yfirstandandi CMV sýkingu og seinasta lyf við CMV sem var gefið.

[bookmark: _Hlk52778716][bookmark: _Hlk62589013]Sjúklingum var lagskipt eftir tegund ígræðslu (ígræðsla blóðmyndandi stofnfrumna eða líffæraígræðsla) og gildi CMV DNA við skimun og var síðan slembiraðað í hlutfallinu 2:1 til að fá LIVTENCITY 400 mg tvisvar á dag eða meðferð að vali rannsakanda (IAT) (ganciklóvir, valganciklóvir, foscarnet eða cidofovir) í 8 vikur og 12 vikna eftirfylgni.

Meðalaldur einstaklinga í rannsókninni var 53 ár og meiri hlutinn var karlar (61%), hvítir (76%) og ekki af rómönskum eða latneskum uppruna (83%), með dreifingu sem var svipuð í báðum meðferðarhópunum. Sjúkdómseiginleikar við upphaf eru teknir saman í töflu 3 hér fyrir neðan.

Tafla 3: Samantekt sjúkdómseiginleika við upphaf hjá þýði í rannsókn 303

	Eiginleikia
	IAT
	LIVTENCITY
400 mg tvisvar á dag


	
	(N=117)
	(N=235)

	IAT meðferð fyrir slembiröðun, n (%)b
	
	

	Ganciklóvir/ Valganciklóvir
	98 (84)
	204 (87)

	Foscarnet
	18 (15)
	27 (12)

	Cidofovir
	1 (1)
	4 (2)

	IAT meðferð eftir slembiröðun, n (%)
	
	

	Foscarnet
	47 (41)
	á ekki við

	Ganciklóvir/ Valganciklóvir
	56 (48)
	á ekki við

	Cidofovir
	6 (5) 
	á ekki við

	Foscarnet+ Ganciklóvir/Valganciklóvir
	7 (6)
	á ekki við

	Tegund ígræðslu, n (%)
	
	

	Ígræðsla blóðmyndandi stofnfrumna
	48 (41)
	93 (40)

	Líffæraígræðsla c
	69 (59)
	142 (60)

	Nýrad
	32 (46)
	74 (52)

	Lungad
	22 (32)
	40 (28)

	Hjartad
	9 (13)
	14 (10)

	Mörg líffærid
	5 (7)
	5 (4)

	Lifurd
	1 (1)
	6 (4)

	Brisd
	0
	2 (1)

	Þarmard
	0
	1 (1)

	Flokkur CMV DNA gilda samkvæmt miðlægri rannsóknastofu, n (%)e
	
	

	Hátt
	7 (6)
	14 (6)

	Meðal
	25 (21)
	68 (29)

	Lítið
	85 (73)
	153 (65)

	CMV sýking með einkennum við upphaff
	
	

	Nei
	109 (93)
	214 (91)

	Jáf
	8 (7)
	21 (9)

	CMV heilkenni (líffæraígræðsla eingöngu), n (%)d, f, g
	7 (88)
	10 (48)

	Ífarandi sjúkdómur í vef, n (%)f, d, g
	1 (13)
	12 (57)


CMV=cýtómegalóveira, DNA=deoxýríbósakjarnasýra, IAT=meðferð gegn CMV að vali rannsakanda, max=hámark, min=lágmark, N=fjöldi sjúklinga.

a Upphafsgildi var skilgreint sem síðasta gildi við eða fyrir fyrsta skömmtunardag með rannsóknarlyfi eða dagsetningu slembiröðunar hjá sjúklingum sem fengu ekki rannsóknarmeðferð.
b Hlutföll byggja á fjölda einstaklinga í slembiröðunarsettinu í hverjum dálki. Nýjasta lyf gegn CMV sem var notað til að staðfesta inntökuviðmið fyrir enga svörun.
c Nýlegasta ígræðslan. 
d Hlutföll byggja á fjölda sjúklinga í flokknum.
e Veirumagn var skilgreint til greiningar samkvæmt niðurstöðum í upphafi hjá miðlægri sérhæfðri rannsóknastofu á qPCR í plasma á CMV DNA sem hátt (≥ 91.000 a.e./ml), í meðallagi (≥ 9.100 og < 91.000 a.e./ml) og lágt (< 9.100 a.e./ml).
f Staðfest af Endpoint Adjudication Committee (EAC) nefndinni.
g Sjúklingar gátu verið með CMV heilkenni og ífarandi sjúkdóm í vef.

[bookmark: _Hlk47607268]Aðalendapunktur verkunar var staðfest úthreinsun CMV veirublóðsmits (þéttni CMV DNA í plasma undir lægri magngreiningarmörkum (< LLOQ; þ.e. < 137 a.e./ml) eftir 8 vikur óháð því hvort meðferð með rannsóknarlyfinu var hætt áður en fyrirhugaðri 8 vikna meðferð var lokið. Lykilaukaendapunktur var úthreinsun CMV veirublóðsmits og stjórn á einkennum CMV sýkingar eftir 8 vikur við viðvarandi meðferðaráhrif eftir rannsóknarviku 16. Stjórn á einkennum CMV sýkingar var skilgreind sem bati eða framför m.t.t. ífarandi sjúkdóms í vef eða CMV heilkennis hjá sjúklingum sem voru með einkenni við upphaf, eða engin ný einkenni hjá sjúklingum sem voru einkennalausir við upphaf.

[bookmark: _Hlk61412079][bookmark: _Hlk53140604]Varðandi aðalendapunktinn var LIVTENCITY með yfirburði miðað við IAT (56% á móti 24%, í sömu röð, p < 0,001). Varðandi lykilaukaendapunktinn náðu 19% á móti 10% bæði úthreinsun CMV veirublóðsmits og stjórn á einkennum CMV sýkingar í LIVTENCITY og IAT hópnum, í sömu röð (p=0,013) (sjá töflu 4).

Tafla 4: Greining aðal- og lykilaukaendapunkta verkunar (slembiraðað sett) í rannsókn 303

	
	IAT
(N=117)
n (%)
	LIVTENCITY 400 mg tvisvar á dag
(N=235)
n (%)

	Aðalendapunktur: Svörun úthreinsunar CMV veirublóðsmits eftir 8 vikur

	Í heild
	
	

	Svarendur
	28 (24)
	131 (56)

	Leiðréttur munur á hlutfalli svarenda (95% CI)a
	
	32,8 (22,8; 42,7)

	p‑gildi: leiðrétta
	
	< 0,001

	Lykil aukaendapunktur: Úthreinsun CMV veirublóðsmits og stjórn á einkennum CMV sýkingar náðb eftir 8 vikur og viðhaldið eftir 16 vikurb

	Í heild
	
	

	Svarendur
	12 (10)
	44 (19)

	Leiðréttur munur á hlutfalli svarenda (95% CI)a
	
	9,45 (2,0; 16,9)

	p-gildi: leiðrétta
	
	[bookmark: _Hlk65263974]0,013


CI= öryggisbil; CMV=cýtómegalóveira; IAT=meðferð gegn CMV að vali rannsakanda; N=fjöldi sjúklinga.
a Cochran‑-Mantel‑Haenszel vegin meðaltalsnálgun var notuð fyrir leiðréttan hlutfallsmun (maribavir‑IAT), samsvarandi 95% CI og p‑gildi eftir leiðréttingu fyrir tegund ígræðslu og CMV DNA plasmaþéttni við upphaf.
b Stjórn á einkennum CMV sýkingar var skilgreind sem bati eða framför m.t.t. ífarandi sjúkdóms í vef eða CMV heilkenni hjá sjúklingum sem voru með einkenni við upphaf, eða engin ný einkenni hjá sjúklingum sem voru einkennalausir við upphaf.

Meðferðaráhrifin voru sambærileg fyrir tegundir ígræðslu, aldurshópa og hvort heilkenni/sjúkdómur CMV væri til staðar við upphaf. Hins vegar var LIVTENCITY ekki jafnt virkt hjá einstaklingum með hækkaða þéttni DNA CMV (≥ 50.000 a.e./ml) og sjúklingum sem ekki höfðu arfgerðarónæmi (sjá töflu 5).

Tafla 5: Hlutfall svarenda eftir undirhópum í rannsókn 303

	


	
	IAT 
(N=117)
	LIVTENCITY 400 mg Tvisvar á dag
(N=235)

	
	
	n/N
	%
	n/N
	%

	Tegund ígræðslu

	Líffæraígræðsla
	
	18/69
	26
	79/142
	56

	Ígræðsla blóðmyndandi stofnfrumna
	
	10/48
	21
	52/93
	56

	Grunnlína CMV DNA veirumagn í upphafis

	Lágt
	
	21/85
	25
	95/153
	62

	Í meðallagi/hátt
	
	7/32
	22
	36/82
	44

	Arfgerðarónæmi gegn öðrum and‑CMV lyfjum

	Já
	
	14/6915/70
	2021
	76/121
	63

	Nei
	
	11/3410/33
	3230
	42/96
	44

	CMV heilkenni/sjúkdómur í upphafivið grunnlínu

	Já
	
	1/8
	13
	10/21
	48

	Nei
	
	27/109
	25
	121/214
	57

	Aldurshópur

	18 til 44 ára
	
	8/32
	25
	28/55
	51

	45 til 64 ára
	
	19/69
	28
	71/126
	56

	≥ 65 ára
	
	1/16
	6
	32/54
	59


CMV=cýtómegalóveira, DNA=deoxýríbósakjarnasýra.

Endurkoma

Aukaendapunktur endurkomu CMV veirublóðsmits var skráð hjá 57% sjúklinga sem fengu meðferð með maribaviri og hjá 34% sjúklinga sem fengu IAT. Af þeim höfðu 18% í maribavir hópnum endurkomið CMV veirublóðsmit meðan þeir fengu meðferð samanborið við 12% í IAT hópnum. Endurkoma CMV veirublóðsmits við eftirfylgni var hjá 39% sjúklinga í maribavir hópnum og hjá 22% sjúklinga í IAT hópnum. 

Heildardánartíðni: Lagt var mat á dauðsföll af hvaða orsökum sem er allan meðferðartímann. Hlutfall dauðsfalla meðan á meðferð stóð var svipað í báðum meðferðarhópunum (LIVTENCITY: 11% [27/235]; IAT 11% [13/117]).

Börn

Lyfjastofnun Evrópu hefur frestað kröfu um að lagðar séu fram niðurstöður úr rannsóknum á LIVTENCITY hjá einum eða fleiri undirhópum barna við meðferð á sýkingu af völdum cýtómegalóveiru (sjá kafla 4.2).

5.2	Lyfjahvörf

Lyfjafræðileg verkun maribavirs er af völdum óbreytts lyfs. Lyfjahvörfum maribavirs hefur verið lýst eftir inntöku hjá heilbrigðum einstaklingum og sjúklingum sem gengist hafa undir ígræðslu. Útsetning fyrir maribaviri jókst nokkurn veginn í hlutfalli við skammtastærð. Hjá heilbrigðum einstaklingum voru gildi margfeldismeðaltals AUC0-t, Cmax og Ctrough við jafnvægi 101 µg*klst./ml, 16,4 µg/ml og 2,89 µg/ml, í sömu röð, eftir 400 mg skammta af maribaviri til inntöku tvisvar á dag.

Hjá líffæraþegum er útsetning fyrir maribaviri við jafnvægi eftir gjöf 400 mg til inntöku tvisvar á dag sýnd hér fyrir neðan, byggt á greiningu á þýðislyfjahvörfum. Jafnvægi náðist á 2 dögum með uppsöfnunarhlutfall 1,47 fyrir AUC og 1,37 for Cmax við jafnvægi. Breytileiki hjá sama einstaklingi (< 22%) og á milli einstaklinga (< 37%) á lyfjahvarfabreytum maribavirs er lítill eða í meðallagi.

Tafla 6: Lyfjahvarfafræðilegir eiginleikar maribavirs hjá líffæraþegum byggt á greiningu á þýðislyfjahvörfum

	Margfeldismeðaltalsbreyta (% CV)
	AUC0-tau
µg*klst./ml
	Cmax
µg/ml
	Ctrough
µg/ml

	Maribavir 400 mg tvisvar á dag
	142 (48,5%)
	20,1 (35,5%)
	5,43 (85,9%)

	% CV: Margfeldisfráviksstuðull



[bookmark: _Toc360524856]Frásog

Maribavir frásogaðist hratt með hámarksþéttni í plasma 1,0 til 3,0 klst. eftir skammt. Það hafði engin áhrif á útsetningu fyrir maribaviri ef taflan var mulin, mulin tafla var gefin um næringarslöngu um nef eða munn eða gefin samhliða prótónpumpuhemlum (PPI), histamín H2 viðtakahemlum (H2 blokkum) eða sýrubindandi lyfjum.

Áhrif fæðu

Hjá heilbrigðum einstaklingum hafði gjöf staks 400 mg skammts af maribaviri til inntöku með fituríkri, hitaeiningaríkri máltíð ekki í för með sér neina breytingu á heildarútsetningu (AUC) og olli 28% lækkun á Cmax fyrir maribavir, sem var ekki talið klínískt mikilvægt.

[bookmark: _Toc360524857]Dreifing

Byggt á greiningum á þýðislyfjahvörfum er dreifingarrúmmál við jafnvægi áætlað 24,9 l.

Binding maribavirs in vitro við plasmaprótein manna var 98,0% á þéttnibilinu 0,05‑200 μg/ml. Próteinbinding maribavirs ex vivo (98,5%‑99,0%) var í samræmi við upplýsingar in vitro, enginn sýnilegur munur sást hjá heilbrigðum einstaklingum, einstaklingum með (meðalskerta) lifrarstarfsemi eða (vægt skerta, meðalskerta eða verulega skerta) nýrnastarfsemi, sjúklingum með HIV smit eða sjúklingum með ígræðslu.

Maribavir getur farið yfir blóð‑heilaþröskuld hjá mönnum en gert er ráð fyrir að íferð í miðtaugakerfið sé lítil samanborið við magn í plasma (sjá kafla 4.4 og 5.3).

Upplýsingar in vitro benda til þess að maribavir sé hvarfefni P-glýkópróteins (P-gp), viðnámspróteins brjóstakrabbameins (BCRP) og flutningspróteina fyrir lífræna katjónaferju 1 (OCT1). Breytingar á plasmaþéttni maribavirs vegna hömlunar á P-gp/BCRP/OCT1 voru ekki klínískt mikilvægar.

[bookmark: _Toc360524858]Umbrot

Maribavir umbrotnar aðallega í lifur fyrir tilstilli CYP3A4 (aðalumbrotsleið hluti sem umbrotnar er talinn vera a.m.k. 35%), og síðan fyrir tilstilli CYP1A2 (hluti sem umbrotnar er talinn vera ekki meira en 25%). Aðalumbrotsefni maribavirs er myndað úr N‑alkýlsviptingu ísóprópýl hlutans og er talið vera lyfjafræðilega óvirkt. Umbrotshlutfall þessa aðalumbrotsefnis í plasma var 0,15‑0,20. Mörg UGT ensím, þ.e. UGT1A1, UGT1A3, UGT2B7 og hugsanlega UGT1A9, eiga þátt í glúkúróníðun maribavirs í mönnum, hins vegar er framlag glúkúróníðunar í heildarúthreinsun maribavirs lítil byggt á upplýsingum in vitro.

[bookmark: _Hlk61200224]Byggt á rannsóknum in vitro verður umbrot maribavirs ekki fyrir tilstilli CYP2B6, CYP2C8, CYP2C9, CYP2C19, CYP3A5, 1A4, UGT1A6, UGT1A10 eða UGT2B15.

[bookmark: _Toc360524859]Brotthvarf

Helmingunartími brotthvarfs fyrir maribavir eftir inntöku er áætlaður 4,3 klst. og úthreinsun 2,67 l/klst. hjá sjúklingum sem hafa gengist undir ígræðslu. Eftir inntöku staks skammts af [14C]‑maribaviri var endurheimt u.þ.b. 61% af geislavirku efni í þvagi og 14% í hægðum, aðallega sem óvirka aðalumbrotsefnið. Útskilnaður óbreytts maribavirs í þvagi er óverulegur. 

[bookmark: _(5)_Special_populations][bookmark: _Toc360524860][bookmark: _Toc183266828]Sérstakir sjúklingahópar

Skert nýrnastarfsemi

Vægt skert, meðalskert eða verulega skert nýrnastarfsemi (mæld kreatínínúthreinsun á bilinu 12 til 70 ml/mín.) hafði engin klínískt marktæk áhrif á lyfjahvarfabreytur maribavirs eftir einn 400 mg skammt af maribaviri. Munurinn á lyfjahvarfabreytum maribavirs milli einstaklinga með vægt/meðalskerta eða verulega skerta nýrnastarfsemi og einstaklinga með eðlilega nýrnastarfsemi var < 9%. Þar sem maribavir binst verulega plasmapróteinum er ólíklegt að hægt sé að fjarlægja maribavir svo nokkru nemi með blóð- eða kviðskilun.

Skert lifrarstarfsemi

Meðalskert lifrarstarfsemi (Child‑Pugh flokkur B, stig 7‑9) hafði engin klínískt marktæk áhrif á lyfjahvarfabreytur fyrir heildarmagn eða óbundið maribavir eftir einn 200 mg skammt af maribaviri. Samanborið við heilbrigða einstaklinga var AUC 26% hærra og Cmax 35% hærra hjá einstaklingum með meðalskerta lifrarstarfsemi. Ekki er þekkt hvort útsetning fyrir maribaviri aukist hjá sjúklingum með verulega skerta lifrarstarfsemi. 

Aldur, kyn, kynþáttur, þjóðerni og þyngd

Aldur (18‑79 ára), kyn, kynþáttur (hvítur, svartur, asískur eða annað), uppruni (latneskur/rómanskur eða ekki) og líkamsþyngd (36 til 141 kg) hafði engin klínískt marktæk áhrif á lyfjahvörf maribavirs byggt á þýðisgreiningu á lyfjahvörfum.

Tegund ígræðslu

Tegund ígræðslu (ígræðsla blóðmyndandi stofnfrumna eða líffæraígræðsla) eða tegund líffæraígræðslu (lifur, lunga, nýra eða hjarta) eða hýsilsótt í meltingarvegi hafði ekki klínískt marktæk áhrif á lyfjahvörf maribavirs.

5.3	Forklínískar upplýsingar

[bookmark: _Hlk64759184]Almennt
[bookmark: _SP_QA_2012_07_11_15_51_23_0040]
Endurmyndandi blóðleysi og ofvöxtur slímfrumna í þörmum samfara tilvikum ofþornunar kom fram hjá rottum og öpum, ásamt klínískum niðurstöðum þar sem fram komu linar eða vökvakenndar hægðir og breytingar á saltjafnvægi (hjá öpum eingöngu). Mörk um engin merkjanleg, skaðleg áhrif (NOAEL) voru ekki staðfest hjá öpum og námu < 100 mg/kg/dag, sem er u.þ.b. 0,25 föld útsetning hjá mönnum við ráðlagðan skammt. Hjá rottum nam NOAEL 25 mg/kg/dag, sem var útsetning hjá karl-og kvendýrum sem nam 0,05 og 0,1 faldri útsetningu hjá mönnum við ráðlagðan skammt.

Maribavir sýndi ekki ljóseitrun in vitro, því er hugsanleg ljóseitrun hjá mönnum talin ólíkleg.

Maribavir fannst í litlu magni í æðuflækju hjá rottum og í heila og heila- og mænuvökva hjá öpum (sjá kafla 4.4 og 5.2).

Krabbameinsvaldandi áhrif

[bookmark: _Hlk64024797]Engin krabbameinsvaldandi áhrif sáust hjá rottum við allt að 100 mg/kg/dag en sá skammtur nam hjá karldýrum 0,2 faldri útsetningu og hjá kvendýrum 0,36 faldri útsetningu við ráðlagðan skammt hjá mönnum. Hjá karlkyns músum hefur þýðing tvíræðrar hækkunar á tíðni blóðæðaæxlis, blóðæðakrabbameins og samhliða blóðæðaæxli/blóðæðakrabbamein í mörgum vefjum við skammta sem námu 150 mg/kg/dag óvissa þýðingu með tilliti til hættu fyrir menn vegna þess að það hafði engin áhrif á kvenkyns mýs eða rottur eftir 104 vikna gjöf, engin áhrif á fjölgun æxla hjá karl- og kvenkyns músum eftir 13 vikna gjöf, vegna skorts á eiturverkun á erfðaefni og vegna frábrugðinnar tímalengdar lyfjagjafar hjá mönnum. Engin krabbameinsvaldandi áhrif komu fram við næsta skammt fyrir neðan sem nam 75 mg/kg/dag, sem er u.þ.b. 0,35 og 0,25 föld útsetning við ráðlagðan skammt hjá mönnum fyrir karl- og kvenkyns dýr, í sömu röð.

Framköllun stökkbreytinga

Maribavir hafði ekki stökkbreytandi áhrif í prófun á stökkbreytingum í bakteríum, né heldur litningasundrandi áhrif í örkjarnaprófi í beinmerg. Í prófunum á eitilæxli í músum sýndi maribavir hugsanlega stökkbreytandi áhrif þegar ekki var til staðar virkjun umbrots og niðurstöðurnar voru ekki óyggjandi þegar virkjun umbrots var til staðar. Á heildina litið benda flest gögn til þess að maribavir hafi ekki eiturverkun á erfðaefni.

Æxlun

Frjósemi

Í sameinaðri rannsókn á frjósemi og þroska fósturvísis og fósturs hjá rottum hafði maribavir engin áhrif á frjósemi. Hins vegar sást minni línulegur sundhraði sæðis hjá karlkyns rottum við skammta sem námu ≥ 100 mg/kg/dag (sem er áætlað að sé minni en útsetning hjá mönnum við ráðlagðan skammt), en án þess að það hafði áhrif á frjósemi karldýra.

Þroski fyrir og eftir fæðingu

Í sameinaðri rannsókn á frjósemi og þroska fósturvísis og fósturs hjá rottum hafði maribavir ekki vanskapandi áhrif og engin áhrif á vöxt eða þroska fósturvísis og fósturs við skammta sem námu allt að 400 mg/kg/dag. Fækkun lífvænlegra fóstra vegna snemmbúinnar fósturvisnunar og fangláts eftir hreiðrun sást hjá kvendýrum við alla prófaða maribavir skammta sem einnig höfðu eiturverkun á móðurdýrið. Lægsti skammturinn samsvaraði u.þ.b. helmingi útsetningar hjá mönnum við ráðlagðan skammt. Í rannsóknum á eiturverkun á þroska fyrir og eftir fæðingu sem gerð var hjá rottum voru minni lífslíkur hjá afkvæmum vegna lélegrar umönnunar móðurdýrsins og minni þyngdaraukningar í tengslum við seinkaðan þroska (aðskilnað ytra eyra (pinna detachment), augnopnun og aðgreining forhúðar) við maribavir skammta ≥ 150 mg/kg/dag. Skammtar sem námu 50 mg/kg/dag höfðu ekki áhrif á þroska eftir fæðingu. Frjósemi og æxlun hjá F1 kynslóð og færni þeirra til að ljúka meðgöngu og fæða lifandi afkvæmi var óbreytt við skammta allt að 400 mg/kg/dag.

Hjá kanínum hafði maribavir ekki vanskapandi áhrif við skammta allt að 100 mg/kg/dag (um 0,45 föld útsetning við ráðlagðan skammt hjá mönnum).


6.	LYFJAGERÐARFRÆÐILEGAR UPPLÝSINGAR

6.1	Hjálparefni

Töflukjarni

Örkristallaður sellulósi (E460(i))
Natríumsterkjuglýkólat
Magnesíumsterat (E470b)

Filmuhúð

Pólývinýlalkóhól (E1203)
Makrógól (pólýetýlenglýkól) (E1521)
Títantvíoxíð (E171)
Talkúm (E553b)
Skærblátt FCF álsetlitarefni (EU) (E133)

6.2	Ósamrýmanleiki

Á ekki við.

6.3	Geymsluþol

36 mánuðir.

6.4	Sérstakar varúðarreglur við geymslu

Geymið við lægri hita en 30°C.

6.5	Gerð íláts og innihald 

Háþéttni pólýetýlen (HDPE) glös með barnaöryggisloki. 

Pakkningastærðir 28, 56 eða 112 (2 glös með 56) filmuhúðaðar töflur.

Ekki er víst að allar pakkningastærðir séu markaðssettar.

6.6	Sérstakar varúðarráðstafanir við förgun og önnur meðhöndlun

[bookmark: OLE_LINK1]Farga skal öllum lyfjaleifum og/eða úrgangi í samræmi við gildandi reglur.


7.	MARKAÐSLEYFISHAFI

Takeda Pharmaceuticals International AG Ireland Branch
Block 2 Miesian Plaza
50‑58 Baggot Street Lower
Dublin 2
[bookmark: _Hlk125632326]D02 HW68
Írland
E-mail: medinfoEMEA@takeda.com


8.	MARKAÐSLEYFISNÚMER 

EU/1/22/1672/001
EU/1/22/1672/002
EU/1/22/1672/003


9.	DAGSETNING FYRSTU ÚTGÁFU MARKAÐSLEYFIS / ENDURNÝJUNAR MARKAÐSLEYFIS

Dagsetning fyrstu útgáfu markaðsleyfis: 09. nóvember 2022.


10.	DAGSETNING ENDURSKOÐUNAR TEXTANS

03/2024

Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu.

A.	FRAMLEIÐENDUR SEM ERU ÁBYRGIR FYRIR LOKASAMÞYKKT

B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN

D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS


A.	FRAMLEIÐENDUR SEM ERU ÁBYRGIR FYRIR LOKASAMÞYKKT

Heiti og heimilisfang framleiðenda sem eru ábyrgir fyrir lokasamþykkt

Takeda Ireland Limited
Bray Business Park
Kilruddery
Co. Wicklow
Írland


[bookmark: OLE_LINK2]B.	FORSENDUR FYRIR, EÐA TAKMARKANIR Á, AFGREIÐSLU OG NOTKUN 

Ávísun lyfsins er háð sérstökum takmörkunum (sjá viðauka I: Samantekt á eiginleikum lyfs, kafla 4.2).


C.	AÐRAR FORSENDUR OG SKILYRÐI MARKAÐSLEYFIS

· Samantektir um öryggi lyfsins (PSUR)

Skilyrði um hvernig leggja skal fram samantektir um öryggi lyfsins koma fram í lista yfir viðmiðunardagsetningar Evrópusambandsins (EURD lista) sem gerð er krafa um í grein 107c(7) í tilskipun 2001/83/EB og öllum síðari uppfærslum sem birtar eru í evrópsku lyfjavefgáttinni.

Markaðsleyfishafi skal leggja fram fyrstu samantektina um öryggi lyfsins innan 6 mánaða frá útgáfu markaðsleyfis.


D.	FORSENDUR EÐA TAKMARKANIR ER VARÐA ÖRYGGI OG VERKUN VIÐ NOTKUN LYFSINS

· Áætlun um áhættustjórnun

Markaðsleyfishafi skal sinna lyfjagátaraðgerðum sem krafist er, sem og öðrum ráðstöfunum eins og fram kemur í áætlun um áhættustjórnun í kafla 1.8.2 í markaðsleyfinu og öllum uppfærslum á áætlun um áhættustjórnun sem ákveðnar verða.

Leggja skal fram uppfærða áætlun um áhættustjórnun:
· Að beiðni Lyfjastofnunar Evrópu.
· Þegar áhættustjórnunarkerfinu er breytt, sérstaklega ef það gerist í kjölfar þess að nýjar upplýsingar berast sem geta leitt til mikilvægra breytinga á hlutfalli ávinnings/áhættu eða vegna þess að mikilvægur áfangi (tengdur lyfjagát eða lágmörkun áhættu) næst.

























VIÐAUKI III

ÁLETRANIR OG FYLGISEÐILL
























A. ÁLETRANIR


UPPLÝSINGAR SEM EIGA AÐ KOMA FRAM Á YTRI UMBÚÐUM 

YTRI ASKJA 


1.	HEITI LYFS

LIVTENCITY 200 mg filmuhúðaðar töflur
maribavir

[bookmark: _Hlk65848597]
2.	VIRK(T) EFNI

Hver tafla inniheldur 200 mg af maribaviri.


3.	HJÁLPAREFNI


4.	LYFJAFORM OG INNIHALD

[bookmark: OLE_LINK11][bookmark: OLE_LINK12]Filmuhúðuð tafla

[bookmark: _Hlk64980470]28 filmuhúðaðar töflur
56 filmuhúðaðar töflur
112 filmuhúðaðar töflur (2 glös með 56)


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.
Til inntöku


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

EXP


9.	SÉRSTÖK GEYMSLUSKILYRÐI

Geymið við lægri hita en 30°C.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

Takeda Pharmaceuticals International AG Ireland Branch
Block 2 Miesian Plaza
50‑58 Baggot Street Lower
Dublin 2
[bookmark: _Hlk125632415]D02 HW68
Írland


12.	MARKAÐSLEYFISNÚMER

EU/1/22/1672/001 28 filmuhúðaðar töflur
EU/1/22/1672/002 56 filmuhúðaðar töflur
EU/1/22/1672/003 112 filmuhúðaðar töflur (2 glös með 56)


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI

LIVTENCITY 200 mg


17.	EINKVÆMT AUÐKENNI – TVÍVÍTT STRIKAMERKI

Á pakkningunni er tvívítt strikamerki með einkvæmu auðkenni.


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ

PC
SN
NN


UPPLÝSINGAR SEM EIGA AÐ KOMA FRAM Á INNRI UMBÚÐUM

MERKIMIÐI Á GLASI


1.	HEITI LYFS

LIVTENCITY 200 mg filmuhúðaðar töflur
maribavir


2.	VIRK(T) EFNI

Hver tafla inniheldur 200 mg af maribaviri.


3.	HJÁLPAREFNI


4.	LYFJAFORM OG INNIHALD

Filmuhúðuð tafla

28 filmuhúðaðar töflur
56 filmuhúðaðar töflur


5.	AÐFERÐ VIÐ LYFJAGJÖF OG ÍKOMULEIÐ(IR)

Lesið fylgiseðilinn fyrir notkun.
Til inntöku


6.	SÉRSTÖK VARNAÐARORÐ UM AÐ LYFIÐ SKULI GEYMT ÞAR SEM BÖRN HVORKI NÁ TIL NÉ SJÁ

Geymið þar sem börn hvorki ná til né sjá.


7.	ÖNNUR SÉRSTÖK VARNAÐARORÐ, EF MEÐ ÞARF


8.	FYRNINGARDAGSETNING

EXP


9.	SÉRSTÖK GEYMSLUSKILYRÐI

Geymið við lægri hita en 30°C.


10.	SÉRSTAKAR VARÚÐARRÁÐSTAFANIR VIÐ FÖRGUN LYFJALEIFA EÐA ÚRGANGS VEGNA LYFSINS ÞAR SEM VIÐ Á


11.	NAFN OG HEIMILISFANG MARKAÐSLEYFISHAFA

[bookmark: OLE_LINK6]Takeda Pharmaceuticals International AG Ireland Branch
Dublin 2
Írland


12.	MARKAÐSLEYFISNÚMER

EU/1/22/1672/001 28 filmuhúðaðar töflur
EU/1/22/1672/002 56 filmuhúðaðar töflur
EU/1/22/1672/003 112 filmuhúðaðar töflur (2 glös með 56)


13.	LOTUNÚMER

Lot


14.	AFGREIÐSLUTILHÖGUN


15.	NOTKUNARLEIÐBEININGAR


16.	UPPLÝSINGAR MEÐ BLINDRALETRI


17.	EINKVÆMT AUÐKENNI – TVÍVÍTT STRIKAMERKI


18.	EINKVÆMT AUÐKENNI – UPPLÝSINGAR SEM FÓLK GETUR LESIÐ


























B. FYLGISEÐILL

Fylgiseðill: Upplýsingar fyrir sjúkling

LIVTENCITY 200 mg filmuhúðaðar töflur
maribavir

[image: BT_1000x858px]Þetta lyf er undir sérstöku eftirliti til að nýjar upplýsingar um öryggi lyfsins komist fljótt og örugglega til skila. Allir geta hjálpað til við þetta með því að tilkynna aukaverkanir sem koma fram. Aftast í kafla 4 eru upplýsingar um hvernig tilkynna á aukaverkanir.

Lesið allan fylgiseðilinn vandlega áður en byrjað er að taka lyfið. Í honum eru mikilvægar upplýsingar.
· Geymið fylgiseðilinn. Nauðsynlegt getur verið að lesa hann síðar.
· Leitið til læknisins, lyfjafræðings eða hjúkrunarfræðingsins ef þörf er á frekari upplýsingum.
· Þessu lyfi hefur verið ávísað til persónulegra nota. Ekki má gefa það öðrum. Það getur valdið þeim skaða, jafnvel þótt um sömu sjúkdómseinkenni sé að ræða.
· Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Sjá kafla 4.

Í fylgiseðlinum eru eftirfarandi kaflar:

1.	Upplýsingar um LIVTENCITY og við hverju það er notað
2.	Áður en byrjað er að taka LIVTENCITY
3.	Hvernig nota á LIVTENCITY
4.	Hugsanlegar aukaverkanir
5.	Hvernig geyma á LIVTENCITY
6.	Pakkningar og aðrar upplýsingar


1.	Upplýsingar um LIVTENCITY og við hverju það er notað

LIVTENCITY er veiruhamlandi lyf sem inniheldur virka efnið maribavir.

Þetta lyf er notað til meðferðar hjá fullorðnum sem hafa fengið ígrætt líffæri eða beinmerg og fengið sýkingu af völdum CMV (cýtómegalóveiru) sem hefur ekki gengið til baka eða hefur komið aftur eftir notkun annars veiruhamlandi lyfs.

[bookmark: OLE_LINK7]CMV er veira sem margir eru með án þess að fá einkenni og er venjulega í líkamanum án þess að valda skaða. Ef ónæmiskerfið er veikt eftir að hafa gengist undir ígræðslu líffæris eða beinmergs getur hins vegar verið meiri hætta á að þú veikist vegna CMV veiru.


2.	Áður en byrjað er að taka LIVTENCITY

Ekki má nota LIVTENCITY
· ef um er að ræða ofnæmi fyrir virka efninu eða einhverju öðru innihaldsefni lyfsins (talin upp í kafla 6).
· ef þú tekur annað hvort þessara lyfja:
· [bookmark: _Hlk92881980]ganciklóvir (notað til að hafa stjórn á CMV sýkingu)
· valganciklóvir (notað til að hafa stjórn á CMV sýkingu)

Þú mátt ekki fá LIVTENCITY ef eitthvað af ofantöldu á við um þig. Ef þú ert ekki viss skaltu ræða við lækninn, lyfjafræðing eða hjúkrunarfræðinginn áður en þér er gefið LIVTENCITY.

Varnaðarorð og varúðarreglur 
[bookmark: _Hlk64042703]Leitaðu ráða hjá lækninum eða lyfjafræðingi áður en LIVTENCITY er notað ef þú ert í meðferð með cýklósporíni, takrólimus, sirólimus eða everólimus (lyf notuð til að koma í veg fyrir höfnun ígrædds líffæris). Þörf getur verið á frekari blóðrannsóknum til þess að athuga magn þessara lyfja í blóði. Mikið magn þessara lyfja getur valdið alvarlegum aukaverkunum.

Börn og unglingar
LIVTENCITY er ekki ætlað til notkunar fyrir börn og unglinga yngri en 18 ára. Það er vegna þess að LIVTENCITY hefur ekki verið rannsakað hjá þessum aldurshópi.

Notkun annarra lyfja samhliða LIVTENCITY
[bookmark: _Hlk64040471]Látið lækninn eða lyfjafræðing vita um öll önnur lyf sem eru notuð, hafa nýlega verið notuð eða kynnu að verða notuð. Það er vegna þess að LIVTENCITY getur haft áhrif á hvernig önnur lyf virka og önnur lyf geta haft áhrif á hvernig LIVTENCITY virkar. Læknirinn eða lyfjafræðingur getur sagt þér hvort öruggt sé að taka LIVTENCITY með öðrum lyfjum.

Sum lyf mátt þú ekki taka með LIVTENCITY. Sjá listann í kaflanum „Ekki má taka LIVTENCITY“.

Láttu lækninn einnig vita ef þú tekur einhver af eftirfarandi lyfjum. Það er vegna þess að læknirinn gæti þurft að breyta lyfjunum þínum eða breyta skömmtum lyfjanna:

· rifabútín, rifampicín – notuð við berklum eða tengdum sýkingum
· jóhannesarjurt (Hypericum perforatum) – jurtalyf notað við þunglyndi og svefnvandamálum
· statínlyf, eins og atorvastatín, fluvastatín, rósúvastatín, simvastatín, pravastatín, pitavastatín – notuð við háu kólesteróli
· karbamazepín, fenóbarbítal, fenýtóín – yfirleitt notuð við flogum eða krömpum (flogaveiki)
· efavirenz, etravirín, nevirapín - notuð við HIV sýkingu
· sýrubindandi lyf (ál og magnesíumhýdroxíð mixtúra, dreifa) – við brjóstsviða eða meltingartruflunum vegna of mikillar magasýru
· famotidín – við brjóstsviða eða meltingartruflunum vegna of mikillar magasýru
· digoxín – hjartalyf
· klaritrómycín– sýklalyf
· ketokónazól og vorikónazól – sveppalyf
· diltiazem – hjartalyf
· dextrómetorfan – hóstalyf
· warfarín – segavarnarlyf
· getnaðarvarnarlyf til inntöku sem innihalda stera – til að koma í veg fyrir þungun
· midazólam – róandi lyf

[bookmark: _Hlk64043665]Þú getur beðið lækninn, lyfjafræðing eða hjúkrunarfræðinginn um lista yfir lyf sem geta haft milliverkun við LIVTENCITY.

Meðganga
Við meðgöngu, grun um þungun eða ef þungun er fyrirhuguð skal leita ráða hjá lækninum áður en lyfið er notað. Notkun LIVTENCITY er ekki ráðlögð á meðgöngu. Það er vegna þess að það hefur ekki verið rannsakað á meðgöngu og ekki er vitað hvort LIVTENCITY skaði barnið á meðgöngu.

Brjóstagjöf
Ef þú ert með barn á brjósti eða hefur í hyggju að hafa barn á brjósti skaltu láta lækninn vita áður en lyfið er notað. Brjóstagjöf er ekki ráðlögð á meðan LIVTENCITY er notað. Það er vegna þess að ekki er vitað hvort LIVTENCITY geti borist í brjóstamjólk eða hvort það hafi áhrif á barnið.

Akstur og notkun véla
LIVTENCITY hefur engin áhrif á hæfni til aksturs og notkunar véla.

LIVTENCITY inniheldur natríum
Lyfið inniheldur minna en 1 mmól (23 mg) af natríum í hverri töflu, þ.e.a.s. er sem næst natríumlaust.


[bookmark: _Hlk64043450]3.	Hvernig nota á LIVTENCITY

Notið lyfið alltaf eins og læknirinn, lyfjafræðingur eða hjúkrunarfræðingurinn hefur sagt til um. Ef ekki er ljóst hvernig nota á lyfið skal leita upplýsinga hjá lækninum, lyfjafræðingi eða hjúkrunarfræðingnum. 

Ráðlagður skammtur er 400 mg tvisvar á dag. Það þýðir að þú tekur tvær 200 mg töflur af LIVENCITY á morgnana og aðrar tvær 200 mg töflur á kvöldin. Þú getur tekið lyfið með eða án matar, heila töflu eða mulda.

Ef tekinn er stærri skammtur en mælt er fyrir um
Ef þú tekur of mikið af LIVTENCITY skaltu láta lækninn vita strax.

Ef gleymist að taka LIVTENCITY
Ef skammtur gleymist og minna en 3 klst. eru þangað til þú tekur næsta reglulega skammt, slepptu þá gleymda skammtinum og haltu þig við þína reglulegu áætlun. Ekki á að tvöfalda skammt til að bæta upp fyrir skammt sem gleymst hefur að taka.

Ef hætt er að nota LIVTENCITY
Jafnvel þótt þér líði betur skaltu ekki hætta að taka LIVTENCITY án þess að tala við lækninn. Með því að taka LIVTENCITY eins og læknirinn hefur mælt fyrir um eru mestar líkur á að losna við sýkingu og/eða sjúkdóm af völdum CMV.

Leitið til læknisins, lyfjafræðings eða hjúkrunarfræðingsins ef þörf er á frekari upplýsingum um notkun lyfsins.


4.	Hugsanlegar aukaverkanir

Eins og við á um öll lyf getur þetta lyf valdið aukaverkunum en það gerist þó ekki hjá öllum.
Látið lækninn, lyfjafræðing eða hjúkrunarfræðinginn tafarlaust vita ef einhverjar af eftirfarandi aukaverkunum koma fram:

Mjög algengar (geta komið fyrir hjá fleiri en 1 af hverjum 10 einstaklingum):
· breytingar á bragðskyni
· ógleði
· niðurgangur
· uppköst
· þreyta

Algengar (geta komið fyrir hjá allt að 1 af hverjum 10 einstaklingum):
· [bookmark: OLE_LINK8]aukin þéttni lyfja í blóði sem eru notuð til að koma í veg fyrir höfnun ígrædds líffæris
· magaverkur (kviðverkur)
· lystarleysi
· höfuðverkur
· þyngdartap

Tilkynning aukaverkana
Látið lækninn, lyfjafræðing eða hjúkrunarfræðinginn vita um allar aukaverkanir. Þetta gildir einnig um aukaverkanir sem ekki er minnst á í þessum fylgiseðli. Einnig er hægt að tilkynna aukaverkanir beint samkvæmt því fyrirkomulagi sem gildir í hverju landi fyrir sig, sjá Appendix V. Með því að tilkynna aukaverkanir er hægt að hjálpa til við að auka upplýsingar um öryggi lyfsins.


5.	Hvernig geyma á LIVTENCITY

Geymið lyfið þar sem börn hvorki ná til né sjá.

Ekki skal nota lyfið eftir fyrningardagsetningu sem tilgreind er á öskjunni og merkimiða á glasinu á eftir EXP. Fyrningardagsetning er síðasti dagur mánaðarins sem þar kemur fram.

Geymið við lægri hita en 30°C.

Ekki má skola lyfjum niður í frárennslislagnir eða fleygja þeim með heimilissorpi. Leitið ráða í apóteki um hvernig heppilegast er að farga lyfjum sem hætt er að nota. Markmiðið er að vernda umhverfið.


6.	Pakkningar og aðrar upplýsingar

LIVTENCITY inniheldur
· Virka innihaldsefnið er maribavir. Hver filmuhúðuð tafla inniheldur 200 mg maribavir.
· Önnur innihaldsefni (hjálparefni) eru 

· Töflukjarni:
· Örkristallaður sellulósi (E460(i)), natríumsterkjuglýkólat (sjá kafla 2), magnesíumsterat (E470b)

· Filmuhúð:
· Pólývínylalkóhól (E1203), makrógól (þ.e. pólýetýlenglýkól) (E1521), títantvíoxíð (E171), talkúm (E553b), skærblátt FCF álsetlitarefni (EU) (E133)

Lýsing á útliti LIVTENCITY og pakkningastærðir
LIVTENCITY 200 mg filmuhúðaðar töflur eru bláar, sporöskjulaga, kúptar og þrykktar með „SHP“ á annarri hliðinni og „620“ á hinni hliðinni.

Töflunum er pakkað í háþéttni pólýetýlen (HDPE) glös með barnaöryggisloki sem innihalda 28, 56 eða 112 (2 glös með 56) filmuhúðaðar töflur.

Ekki er víst að allar pakkningastærðir séu markaðssettar.

Markaðsleyfishafi
Takeda Pharmaceuticals International AG Ireland Branch
Block 2 Miesian Plaza
50‑58 Baggot Street Lower
Dublin 2
[bookmark: _Hlk125632524]D02 HW68
Írland

Framleiðandi
Takeda Ireland Limited
Bray Business Park
Kilruddery
Co. Wicklow
Írland

Hafið samband við fulltrúa markaðsleyfishafa á hverjum stað ef óskað er upplýsinga um lyfið:

	België/Belgique/Belgien
Takeda Belgium NV
Tél/Tel: +32 2 464 06 11 
medinfoEMEA@takeda.com

	Lietuva
Takeda, UAB
Tel: +370 521 09 070
medinfoEMEA@takeda.com


	България
Такеда България ЕООД
Тел.: +359 2 958 27 36
medinfoEMEA@takeda.com 

	Luxembourg/Luxemburg
Takeda Belgium NV
Tél/Tel: +32 2 464 06 11
medinfoEMEA@takeda.com 


	Česká republika
Takeda Pharmaceuticals Czech Republic s.r.o.
Tel: + 420 234722722 
medinfoEMEA@takeda.com

	Magyarország
Takeda Pharma Kft.
Tel.: +36 1 270 7030
medinfoEMEA@takeda.com


	Danmark
Takeda Pharma A/S
Tlf: +45 46 77 10 10
medinfoEMEA@takeda.com

	Malta
Τakeda HELLAS S.A.
Tel: +30 210 6387800
medinfoEMEA@takeda.com


	Deutschland
Takeda GmbH
Tel: +49 (0)800 825 3325
medinfoEMEA@takeda.com

	Nederland
Takeda Nederland B.V.
Tel: +31 20 203 5492
medinfoEMEA@takeda.com


	Eesti
Takeda Pharma AS
Tel: +372 6177 669
medinfoEMEA@takeda.com

	Norge
Takeda AS
Tlf: +47 800 800 30
medinfoEMEA@takeda.com
 

	Ελλάδα
Τakeda ΕΛΛΑΣ Α.Ε.
Tηλ: +30 210 6387800
medinfoEMEA@takeda.com 
	Österreich
Takeda Pharma Ges.m.b.H. 
Tel: +43 (0) 800-20 80 50 
medinfoEMEA@takeda.com


	España
Takeda Farmacéutica España S.A.
Tel: +34 917 90 42 22
medinfoEMEA@takeda.com 
	Polska
Takeda Pharma Sp. z o.o.
Tel.: +48223062447
medinfoEMEA@takeda.com


	France
Takeda France SAS
Tél: + 33 1 40 67 33 00
medinfoEMEA@takeda.com

	Portugal
Takeda Farmacêuticos Portugal, Lda.
Tel: + 351 21 120 1457
medinfoEMEA@takeda.com


	Hrvatska
Takeda Pharmaceuticals Croatia d.o.o.
Tel: +385 1 377 88 96
medinfoEMEA@takeda.com

	România
Takeda Pharmaceuticals SRL
Tel: +40 21 335 03 91
medinfoEMEA@takeda.com

	Ireland
Takeda Products Ireland Ltd
Tel: 1800 937 970
medinfoEMEA@takeda.com

	Slovenija
Takeda Pharmaceuticals farmacevtska družba d.o.o.
Tel: + 386 (0) 59 082 480
medinfoEMEA@takeda.com


	Ísland
Vistor hf.
Sími: +354 535 7000
medinfoEMEA@takeda.com

	Slovenská republika
Takeda Pharmaceuticals Slovakia s.r.o.
Tel: +421 (2) 20 602 600
medinfoEMEA@takeda.com


	Italia
Takeda Italia S.p.A.
Tel: +39 06 502601
medinfoEMEA@takeda.com

	Suomi/Finland
Takeda Oy
Puh/Tel: 0800 774 051
medinfoEMEA@takeda.com


	Κύπρος
Τakeda ΕΛΛΑΣ Α.Ε.
Τηλ.: +30 210 6387800
medinfoEMEA@takeda.com 
	Sverige
Takeda Pharma AB
Tel: 020 795 079
medinfoEMEA@takeda.com


	Latvija
Takeda Latvia SIA
Tel: +371 67840082
medinfoEMEA@takeda.com

	United Kingdom (Northern Ireland)
Takeda UK Ltd
Tel: +44 (0) 2830 640 902
medinfoEMEA@takeda.com
[bookmark: _Hlk125631619]



Þessi fylgiseðill var síðast uppfærður 02/2023.

Upplýsingar sem hægt er að nálgast annars staðar

Ítarlegar upplýsingar um lyfið eru birtar á vef Lyfjastofnunar Evrópu http://www.ema.europa.eu.

